
Metodický list

Denná téma: Zelenina a ovocie
	Cieľ, zameranie aktivity
	Výstava na tému: „Zelenina a ovocie“. Aktivita bola zameraná na vystavenie konkrétnych druhov zeleniny a ovocia, ktoré si môžeme vypestovať doma v záhrade. Cieľom aktivity bolo priblíženie predstavy, čo by v záhrade nemalo chýbať, čo by tam mohlo byť. 

	Vyučovací predmet, ročník, téma vyučovacej hodiny
	Pracovné vyučovanie, Výtvarná výchova, Svet práce, Prírodoveda, Dejepis, Slovenský jazyk a literatúra
Regionálna výchova

	Pomôcky
	Ovocie, zelenina, prútené košíky, záhradkárske náradie, vytvorené koláže, opadané listy zo stromov, kvety, ...

	Príprava
	Potrebné bolo vopred zabezpečiť pomôcky

	Postup/realizácia
	Motivačný rozhovor na tému „Zelenina a ovocie“, žiaci mali vymenovať konkrétne druhy ovocia a zeleniny. Poukázali sme na zeleninu a ovocie, ktoré si vieme vypestovať v našej záhrade. Aby sme okabátili možné škaredé počasie, využili sme najväčšiu učebňu v priestoroch našej školy. Bolo potrebné pozháňať a podonášať dostupnú zeleninu a ovocie. Postupne sme sa zamerali na dedinský dvor, miestami sme zašli až do minulosti a zakomponovali sme niečo z dedičstva našich predkov. Vystavili sme školské náradie, ktoré sa využíva na školskom pozemku. A aby sme tomu dali reálnu tvár, vyrobili sme chlapca, ktorý práve oddychoval na lavičke za stolom. Hrabal opadané lístie, ktorého je na jeseň všade dosť. 

	Zhrnutie
	Výstavy sa zúčastnili všetky ročníky našej ZŠ, ale aj MŠ. Deti aj dospelí si mohli prezrieť niektoré druhy ovocia a zeleniny. Celá výstava sa niesla v duchu dedinského dvora, takže si mohli utvoriť predstavu ako to mohlo kedysi a aj dnes vyzerať. Žiaci skúšali, či poznajú vystavené druhy zeleniny a ovocia, či ich vedia pomenovať. Boli prekvapení, čo všetko si vieme doma vypestovať.

	Prílohy
	Fotografia

